techiaith/cofnodycynulliad_en-cy huggingface dataset:
English: Yes, I take on board the preamble stuff about the reality that nuclear will be a part of our future energy mix. If you look at what the alternative is, Germany, for example, having moved away from nuclear, is now having to restart and reinvest in coal and that has real and significant unavoidable consequences for the whole planet and not just Germany itself. So, we are very clear that we want to see investment that will benefit the local economy, and, of course, you're right that north Wales, across the board, has significant strengths in advanced manufacturing and engineering. And if that investment were to be made in Deeside, and we would like it to be, there would be significant numbers of jobs, not just within Deeside, but what it would mean for the future. So, we'll continue to be positively engaged around Trawsfynydd, around Wylfa, and around Rolls-Royce's potential ambitions and what that could mean for Wales. My officials continue to meet with Rolls-Royce; there is good constructive engagement. And we look forward and hope that Deeside will, ultimately, be the starting point of SNR production, and, indeed, as the First Minister said yesterday, a future for radioisotope production in Traws as well.
Welsh: Ie, rwy'n cydnabod y sylwadau agoriadol ynglŷn â'r realiti y bydd ynni niwclear yn rhan o'n cymysgedd ynni yn y dyfodol. Os edrychwch ar beth yw'r dewis arall, mae'r Almaen, er enghraifft, ar ôl ymbellhau oddi wrth ynni niwclear, bellach yn gorfod ailddechrau ac ailfuddsoddi mewn glo, ac mae gan hynny ganlyniadau anorfod real a sylweddol i'r blaned gyfan ac nid i'r Almaen yn unig. Felly, rydym wedi dweud yn glir iawn ein bod yn dymuno gweld buddsoddiad a fydd o fudd i'r economi leol, ac wrth gwrs, rydych yn llygad eich lle fod gan ogledd Cymru, drwyddo draw, gryfderau sylweddol mewn gweithgynhyrchu uwch a pheirianneg. A phe bai'r buddsoddiad hwnnw'n cael ei wneud yng Nglannau Dyfrdwy, a hoffem weld hynny'n digwydd, byddai niferoedd sylweddol o swyddi, nid yn unig yng Nglannau Dyfrdwy, ond yr hyn a fyddai'n ei olygu ar gyfer y dyfodol. Felly, byddwn yn parhau i ymgysylltu'n gadarnhaol mewn perthynas â Thrawsfynydd, mewn perthynas ag Wylfa, ac mewn perthynas ag uchelgeisiau posibl Rolls-Royce a'r hyn y gallai hynny ei olygu i Gymru. Mae fy swyddogion yn parhau i gyfarfod â Rolls Royce; ceir ymgysylltu adeiladol da. Ac rydym yn edrych ymlaen ac yn gobeithio mai yng Nglannau Dyfrdwy, yn y pen draw, y bydd y ffatri adweithyddion niwclear fach gyntaf yn agor, ac yn wir, fel y dywedodd y Prif Weinidog ddoe, dyfodol i gynhyrchu radioisotopau yn Nhrawsfynydd hefyd.
English: Can I also support Jack Sargeant's calls there for that continued support, and thank you, Minister, for your commitment to that for north Wales? As you say, it will be a significant economic improvement for us in the region. Last week, Minister, I had the pleasure of meeting with the Wales Business Council, who I'm sure you know are a group who bring together around 31 business representative organisations from the private sector here in Wales. They highlighted to me in particular the importance of attracting highly skilled jobs into my region in north Wales - of course, the type of thing that Jack Sargeant's just raised with you there. They also welcome, Minister, your continued engagement with the private sector and that continued relationship. I wonder how you'd describe that relationship, Minister, and, if you were to have some personal improvements in that relationship with the private sector over the summer recess, which areas would you want to improve on?
Welsh: A gaf fi hefyd gefnogi galwadau Jack Sargeant am y cymorth parhaus hwnnw, a diolch i chi, Weinidog, am eich ymrwymiad i hynny ar gyfer gogledd Cymru? Fel y dywedwch, bydd yn welliant economaidd sylweddol i ni yn y rhanbarth. Yr wythnos diwethaf, Weinidog, cefais y pleser o gyfarfod â Chyngor Busnes Cymru, grŵp sydd, fel y gwyddoch rwy'n siŵr, yn dwyn ynghyd oddeutu 31 o sefydliadau sy'n cynrychioli busnesau'r sector preifat yma yng Nghymru. Fe wnaethant nodi'n benodol pa mor bwysig yw denu swyddi medrus iawn i fy rhanbarth yn y gogledd - wrth gwrs, y math o beth y mae Jack Sargeant newydd ei godi gyda chi. Maent hefyd yn croesawu eich ymgysylltiad parhaus â'r sector preifat a'r berthynas barhaus honno. Tybed sut y byddech yn disgrifio'r berthynas honno, Weinidog, a phe baech yn cael gwelliannau personol yn y berthynas honno â'r sector preifat dros doriad yr haf, pa feysydd y byddech am eu gwella?
English: The Welsh Government will continue to work collaboratively with partners, such as the capital region, and, indeed, Newport City Council, to bring forward economic benefits to the area.
Welsh: Bydd Llywodraeth Cymru yn parhau i weithio ar y cyd â phartneriaid, megis y brifddinas-ranbarth, ac yn wir, Cyngor Dinas Casnewydd, er mwyn darparu manteision economaidd i'r ardal.
English: Minister, thankfully, Newport enjoys many advantages in terms of economic development. I think its geographical position between the powerhouses of Bristol and Cardiff, and its communication advantages in terms of the rail system and the motorway, for example, are very important strengths. And being part of the capital region, and also the western gateway, cross-border, are very important indeed. I wonder if you could tell the Chamber, tell me, how Welsh Government will continue to work with those regional groupings to develop that work and make sure that it really does produce the sorts of dividends we all want to see for Newport and the surrounding area.
Welsh: Weinidog, diolch byth, mae Casnewydd yn mwynhau llawer o fanteision datblygu economaidd. Credaf fod ei lleoliad daearyddol, rhwng dinasoedd mawr Bryste a Chaerdydd, a'i manteision cyfathrebu yn sgil y system reilffyrdd a'r draffordd, er enghraifft, yn gryfderau pwysig iawn. Ac mae bod yn rhan o'r brifddinas-ranbarth, yn ogystal â phorth trawsffiniol y gorllewin, yn bwysig iawn yn wir. Tybed a allwch ddweud wrth y Siambr, wrthyf fi, sut y bydd Llywodraeth Cymru yn parhau i weithio gyda'r grwpiau rhanbarthol hynny i ddatblygu'r gwaith hwnnw, a sicrhau ei fod yn cynhyrchu'r mathau o fuddion y mae pob un ohonom am i Gasnewydd a'r ardal gyfagos eu cael.
English: I think one of the key aspects is the fact that, this side of the local authority elections, there is stability and continued leadership from Jane Mudd and her team, and that's important for us - about having trusted and stable partners. It's also their work as part of the wider capital region. We do see a future for high-quality jobs within the city, and there's a vision, again, that the council and the region have to be a part of delivering together with the Government. That partnership is really important. And, indeed, the economic framework for the region recognises opportunities within Newport, from digital technology, including the cyber sector, fintech and AI, life sciences, and of course the compound semiconductor cluster. I would like to see - again, thinking about a previous question - some certainty in the way that that cluster will be able to develop. So, a UK decision on Nexperia within the next 45 days would be most welcome, so that there's certainty about investment. That would also help us with choices across the western gateway area, where elected leaders here in the Welsh Government, and local authorities within the region, need to work with colleagues across the gateway because there is definitely a synergy of economic interest, and we look forward to playing a constructive part in that, with you, with your constituency colleague and neighbour, and, indeed, with the council and our colleagues in Westminster.
Welsh: Credaf mai un o'r agweddau allweddol yw'r ffaith, yr ochr hon i'r etholiadau awdurdodau lleol, fod Jane Mudd a'i thîm wedi darparu sefydlogrwydd ac arweinyddiaeth barhaus, ac mae hynny'n bwysig i ni - cael partneriaid sefydlog y gellir ymddiried ynddynt. Mae'n ymwneud hefyd â'u gwaith yn rhan o'r brifddinas-ranbarth ehangach. Rydym yn gweld dyfodol ar gyfer swyddi o ansawdd uchel yn y ddinas, ac mae gweledigaeth, unwaith eto, fod rhaid i'r cyngor a'r rhanbarth fod yn rhan o'r gwaith o'i chyflawni ar y cyd â'r Llywodraeth. Mae'r bartneriaeth honno'n wirioneddol bwysig. Ac yn wir, mae'r fframwaith economaidd ar gyfer y rhanbarth yn cydnabod cyfleoedd yng Nghasnewydd, o dechnoleg ddigidol, gan gynnwys y sector seiber, technoleg ariannol a deallusrwydd artiffisial, gwyddorau bywyd, ac wrth gwrs, y clwstwr lled-ddargludyddion cyfansawdd. Hoffwn weld - unwaith eto, gan feddwl am gwestiwn blaenorol - rhywfaint o sicrwydd yn y ffordd y bydd y clwstwr hwnnw'n gallu datblygu. Felly, byddai penderfyniad gan Lywodraeth y DU ar Nexperia o fewn y 45 diwrnod nesaf i'w groesawu'n fawr, er mwyn cael sicrwydd ynglŷn â buddsoddiad. Byddai hynny hefyd yn ein helpu gyda dewisiadau ar draws ardal porth y gorllewin, lle mae angen i arweinwyr etholedig yma yn Llywodraeth Cymru, ac awdurdodau lleol yn y rhanbarth, weithio gyda chydweithwyr ar draws ardal porth y gorllewin, oherwydd yn sicr, ceir synergedd o fuddiannau economaidd, ac edrychwn ymlaen at chwarae rhan adeiladol yn hynny gyda chi, gyda'ch cymydog a'ch cyd-Aelod etholaethol, ac yn wir, gyda'r cyngor a'n cymheiriaid yn San Steffan.
English: Minister, I recently visited Newport docks to discuss the potential of a bid by Associated British Ports for a free port to be established in south Wales. As you know, in May, it was announced that the UK and Welsh Governments had come to an agreement to collaborate and deliver a new free port in Wales, backed by £26 million in UK Government funding to support the regeneration of communities by attracting new businesses and jobs and investment. Having met Michael Gove to discuss levelling-up in the United Kingdom, I explored the possibility of Associated British Ports making a bid for a free port based in Newport. Believe it or not, I actually did. For such a bid to succeed, it will require all stakeholders, namely ABP, local authorities and the Welsh Government, to work closely together in developing the best possible case for a south Wales free port. Minister, will you commit to working closely in partnership with these stakeholders to progress a bid, and what discussions have you already perhaps had with ministerial colleagues about bringing these new jobs and opportunities to Newport that you just spoke of? Thank you.
Welsh: Weinidog, ymwelais â dociau Casnewydd yn ddiweddar i drafod potensial cais gan Associated British Ports i sefydlu porthladd rhydd yn ne Cymru. Fel y gwyddoch, ym mis Mai, cyhoeddwyd bod Llywodraethau'r DU a Chymru wedi llunio cytundeb i gydweithredu a darparu porthladd rhydd newydd yng Nghymru, wedi'i gefnogi gan £26 miliwn o gyllid gan Lywodraeth y DU i gynorthwyo i adfywio cymunedau drwy ddenu swyddi a buddsoddiad a busnesau newydd. Ar ôl cyfarfod â Michael Gove i drafod codi'r gwastad yn y Deyrnas Unedig, archwiliais y posibilrwydd y gallai Associated British Ports wneud cais am borthladd rhydd yng Nghasnewydd. Credwch neu beidio, fe wnes i hynny. Er mwyn i gais o'r fath lwyddo, bydd yn ofynnol i'r holl randdeiliaid, sef ABP, awdurdodau lleol a Llywodraeth Cymru, gydweithio'n agos i ddatblygu'r achos gorau posibl dros borthladd rhydd yn ne Cymru. Weinidog, a wnewch chi ymrwymo i weithio'n agos mewn partneriaeth â'r rhanddeiliaid hyn i fwrw ymlaen â chais, a pha drafodaethau a gawsoch chi eisoes, efallai, gyda chyd-Weinidogion ynglŷn â dod â'r swyddi a'r cyfleoedd newydd yr ydych newydd fod yn sôn amdanynt i Gasnewydd? Diolch.
English: Well, thank you for that question, Tom. And can I, first of all, just welcome the event of WWE coming here later this year? It's a huge event and it will be a massive boost to our economy. But you make a very good point, don't you, about the difference between sport and theatre, which, of course, covers - . I cover, in my portfolio, both of those areas. And I tend to look at WWE, in particular, as entertainment rather than sport. We don't see wrestling on that scale in the same way that we see sport. But you make a valid point about the report. I've not had any reports back to me from that report in terms of any particular concerns that we've had raised by professional wrestling in Wales. But I'm happy to look into that further and to come back to you with some views and recommendations that we might want to consider here in Wales. But I've had no concerns raised with me around those areas.
Welsh: Wel, diolch am eich cwestiwn, Tom. Ac a gaf fi, yn gyntaf oll, groesawu'r ffaith y bydd digwyddiad WWE yn cael ei gynnal yma yn nes ymlaen eleni? Mae'n ddigwyddiad enfawr a bydd yn hwb enfawr i'n heconomi. Ond rydych yn gwneud pwynt da iawn, onid ydych, am y gwahaniaeth rhwng chwaraeon a theatr, sydd, wrth gwrs - . Mae'r ddau faes yn rhan o fy mhortffolio. Ac rwy'n tueddu i ystyried WWE, yn enwedig, yn adloniant yn hytrach na chwaraeon. Nid ydym yn ystyried reslo ar y raddfa honno yn yr un ffordd ag yr ydym yn ystyried chwaraeon. Ond rydych yn gwneud pwynt dilys am yr adroddiad. Nid wyf wedi derbyn unrhyw adroddiadau yn sgil yr adroddiad hwnnw mewn perthynas ag unrhyw bryderon penodol y mae'r maes reslo proffesiynol yng Nghymru wedi'u codi gyda ni. Ond rwy'n fwy na pharod i ymchwilio i hynny ymhellach ac i ddod yn ôl atoch gyda safbwyntiau ac argymhellion y gallem fod am eu hystyried yma yng Nghymru. Ond nid oes unrhyw bryderon wedi'u dwyn i fy sylw ynghylch y meysydd hynny.
English: Okay. I'm grateful to you, Deputy Minister. Moving to a completely different arena, this time, a virtual one, I want to ask you about esports.
Welsh: Iawn. Diolch, Ddirprwy Weinidog. Gan symud i arena hollol wahanol, y tro hwn, un rithwir, hoffwn ofyn i chi am e-chwaraeon.
English: I recently met with John Jackson, who runs Esports Wales, who mentioned the esports Wales team will soon be competing in the Commonwealth Esports Championships, which, like the Commonwealth Games, are in Birmingham next month. I'm sure you'll be aware, Deputy Minister, of the huge economic and social benefits that esports provide. But one of the things that became very clear during the conversation we had was that these don't seem, like professional wrestling, to fit very neatly in your Government structures. They mentioned they're often passed between pillar and post, between Creative Wales and Sport Wales, when looking for funding. And, for an organisation that's run by volunteers, we should be setting up structures and removing as much bureaucracy as possible for those organisations to access the funding they need to continue the good work that they do. So, how is the Welsh Government supporting esports in Wales? And how are you making it easier for those organisations to access grant funding when they need it?
Welsh: Cyfarfûm yn ddiweddar â John Jackson, sy'n rhedeg Echwaraeon Cymru, a grybwyllodd y bydd tîm e-chwaraeon Cymru yn cystadlu ym Mhencampwriaethau E-chwaraeon y Gymanwlad cyn bo hir, a fydd, fel Gemau'r Gymanwlad, yn cael eu cynnal y mis nesaf yn Birmingham. Rwy'n siŵr y byddwch yn ymwybodol, Ddirprwy Weinidog, o'r manteision economaidd a chymdeithasol enfawr y mae e-chwaraeon yn eu darparu. Ond un o'r pethau a ddaeth yn amlwg iawn yn ystod y sgwrs a gawsom oedd nad yw'r rhain, yn ôl pob golwg, fel reslo proffesiynol, yn ffitio'n daclus iawn yn strwythurau eich Llywodraeth. Soniasant eu bod yn aml yn cael eu trosglwyddo o un lle i'r llall, rhwng Cymru Greadigol a Chwaraeon Cymru, wrth chwilio am gyllid. Ac ar gyfer mudiad sy'n cael ei redeg gan wirfoddolwyr, dylem fod yn sefydlu strwythurau ac yn cael gwared ar gymaint o fiwrocratiaeth â phosibl fel y gall y sefydliadau hynny gael mynediad at y cyllid sydd ei angen arnynt i barhau â'r gwaith da y maent yn ei wneud. Felly, sut y mae Llywodraeth Cymru yn cefnogi e-chwaraeon yng Nghymru? A sut rydych yn ei gwneud yn haws i'r sefydliadau hynny gael mynediad at gyllid grant pan fydd ei angen arnynt?
English: Well, most of the funding for esports is through Creative Wales and that does continue. I'm also aware that we have a number of colleges, for instance, that develop esports games. I've got one in my own constituency. I actually sat down and played one particular sport - don't even ask me what it was - with JakeyBoyPro at Merthyr College, who was - [ Interruption.] I know. Listen, I had so many brownie points from my kids you wouldn't believe, when I went back and said I'd played esports with JakeyBoyPro. But the point I'm making is there is a huge crossover: sport, entertainment, and, actually, education as well, because of the development of esports games. But, in terms of esport, we do have the crossover between Sport Wales and funding for the development of the professional aspect of that sport and the development of the creation of games. So, there isn't a single channel of funding, as there isn't for a lot of things that we do in my portfolio; there is a significant amount of crossover. But there is substantial funding available both on the development and on the professional aspect of esports.
Welsh: Wel, mae'r rhan fwyaf o'r cyllid ar gyfer e-chwaraeon yn cael ei ddarparu drwy Cymru Greadigol, ac mae hynny'n parhau. Rwy'n ymwybodol hefyd fod gennym nifer o golegau, er enghraifft, sy'n datblygu gemau e-chwaraeon. Mae gennyf un yn fy etholaeth i. Bûm yn chwarae un gêm benodol - peidiwch â gofyn i mi beth oedd hi, hyd yn oed - gyda JakeyBoyPro yng Ngholeg Merthyr Tudful, a oedd - [ Torri ar draws.] Rwy'n gwybod. Gwrandewch, sgoriais gymaint o bwyntiau gyda fy mhlant am wneud hynny, ni fyddech yn credu, pan euthum yn ôl a dweud fy mod i wedi chwarae e-chwaraeon gyda JakeyBoyPro. Ond y pwynt rwy'n ei wneud yw bod y pethau hyn yn gorgyffwrdd yn helaeth: chwaraeon, adloniant, ac addysg hefyd, mewn gwirionedd, oherwydd datblygiad gemau e-chwaraeon. Ond o ran e-chwaraeon, mae gennym y gorgyffwrdd rhwng Chwaraeon Cymru a chyllid ar gyfer datblygu agwedd broffesiynol y gamp honno, a datblygu'r gwaith o greu gemau. Felly, nid oes ffrwd gyllido unigol, ac mae hynny'n wir am lawer o bethau yn fy mhortffolio; mae cryn dipyn o orgyffwrdd. Ond mae cyllid sylweddol ar gael ar gyfer datblygu ac ar gyfer agwedd broffesiynol e-chwaraeon.
English: Diolch, Dirprwy Lywydd. Given that this is the last economy spokesperson's questions before the summer recess and that many of us will be engaging with the hospitality sector in one way or another, I thought we'd take a look at that sector. The picture for hospitality continues to be fairly uncertain. As I'm sure the Minister is aware, not only have we had the shortages in staff, but the cost of living continues to take its toll. A recent report by Barclays Bank estimated that the cost-of-living crisis and staff shortages threaten £36 billion-worth of growth in the hospitality and leisure sector. Now, I do believe that the shortage is happening for several reasons, but if we could focus on one particular aspect of it for just a moment, industry representatives have called for Welsh Government to help address the skills shortage within the sector. Could the Minister outline what work the Government has done so far on this particular point?
Welsh: Diolch, Ddirprwy Lywydd. O ystyried mai dyma'r sesiwn gwestiynau olaf i lefarydd yr economi cyn toriad yr haf, a'r ffaith y bydd llawer ohonom yn ymgysylltu â'r sector lletygarwch mewn rhyw ffordd neu'i gilydd, roeddwn yn meddwl y byddem yn edrych ar y sector hwnnw. Mae'r darlun ar gyfer lletygarwch yn parhau i fod yn weddol ansicr. Fel y gŵyr y Gweinidog, rwy'n siŵr, nid yn unig ein bod wedi cael prinder staff, ond mae costau byw yn parhau i gael effaith fawr. Amcangyfrifodd adroddiad diweddar gan Fanc Barclays fod yr argyfwng costau byw a phrinder staff yn bygwth twf gwerth £36 biliwn yn y sector lletygarwch a hamdden. Nawr, credaf fod sawl rheswm dros y prinder, ond os cawn ganolbwyntio ar un agwedd benodol am eiliad, mae cynrychiolwyr y diwydiant wedi galw ar Lywodraeth Cymru i helpu i fynd i'r afael â'r prinder sgiliau yn y sector. A wnaiff y Gweinidog amlinellu pa waith y mae'r Llywodraeth wedi'i wneud hyd yn hyn ar y pwynt penodol hwn?
English: Yes, we've run a joint campaign with the sector for both recruitment and on looking at future skills needs. It's a regular point that's been raised with me, and, of course, the sector is quite diverse. You can go from high-end eating venues, for example, as part of the sector, to what would be a traditional venue within a locality and not at the same end. So, we recognise that this is also interlinked with other areas as well. There's an obvious interlinking between hospitality and tourism and the events strategy that we've just published today as well. I'd be more than happy to provide an update to the Chamber on the work we're doing in hospitality to deal with skills and the results of the joint campaign we've run with them throughout this year.
Welsh: Rydym wedi cynnal ymgyrch ar y cyd gyda'r sector ar gyfer recriwtio ac edrych ar anghenion sgiliau'r dyfodol. Mae'n bwynt sydd wedi'i godi gyda mi yn rheolaidd, ac wrth gwrs, mae'r sector yn eithaf amrywiol. Gallwch fynd o leoliadau bwyta o safon uchel, er enghraifft, fel rhan o'r sector, i'r hyn a fyddai'n lleoliad traddodiadol o fewn ardal leol, ac nid ar yr un pen. Felly, rydym yn cydnabod bod hyn hefyd yn gysylltiedig â meysydd eraill. Mae cydgysylltiad amlwg rhwng lletygarwch a thwristiaeth a'r strategaeth digwyddiadau yr ydym newydd ei chyhoeddi heddiw hefyd. Rwy'n fwy na pharod i roi'r wybodaeth ddiweddaraf i'r Siambr am y gwaith a wnawn ym maes lletygarwch i ymdrin â sgiliau a chanlyniadau'r ymgyrch yr ydym wedi'i chynnal gyda hwy drwy gydol y flwyddyn hon.
English: Thank you for that answer, Minister, and I'd very much appreciate an update on that front. Of course, as I mentioned, there are several reasons for the shortage of staff in hospitality. From experience, wages in hospitality need to improve, their work-life balance element needs to improve, security of work, and, as well, workplace conditions need to improve, as we've seen in the recent Economy, Trade, and Rural Affairs committee report on hospitality. Now, the sector has a desire to professionalise careers within it, but it believes that the Government has a role to play in helping them to achieve this. I think it's important to emphasise that, overall, the hospitality sector is a great sector to work in. I had a good time working in the sector myself. I'm still in contact with many of the friends I made in the sector, and of course there are a number of transferrable skills. Most useful for me has been public speaking. I've said it countless times already, but if you can work on a bar on a rugby day in Cardiff and be called all sorts of things then I think you can definitely get up in the Chamber and be heckled by Members. But, on a serious note, there is a need for a culture change in the sector, so I would be interested to hear from the Minister where he thinks the Government can come in on this.
Welsh: Diolch am eich ateb, Weinidog, a byddwn yn gwerthfawrogi'r wybodaeth ddiweddaraf am hynny yn fawr. Wrth gwrs, fel y dywedais, mae sawl rheswm dros y prinder staff ym maes lletygarwch. O brofiad, mae angen i gyflogau ym maes lletygarwch wella, mae angen i'w cydbwysedd rhwng bywyd a gwaith wella, mae angen i sicrwydd gwaith yn ogystal ag amodau'r gweithle wella, fel y gwelsom yn adroddiad ddiweddar Pwyllgor yr Economi, Masnach a Materion Gwledig ar letygarwch. Nawr, mae'r sector yn awyddus i broffesiynoli ei yrfaoedd, ond mae'n credu bod gan y Llywodraeth rôl i'w chwarae yn eu helpu i gyflawni hyn. Credaf ei bod yn bwysig pwysleisio bod y sector lletygarwch, yn gyffredinol, yn sector gwych i weithio ynddo. Cefais amser da yn gweithio yn y sector fy hun. Rwy'n dal i fod mewn cysylltiad â llawer o'r ffrindiau a wneuthum yn y sector, ac wrth gwrs, mae'n cynnwys llawer o sgiliau trosglwyddadwy. Y peth mwyaf defnyddiol i mi oedd siarad cyhoeddus. Rwyf wedi dweud hyn droeon yn barod, ond os gallwch weithio y tu ôl i'r bar ar ddiwrnod rygbi yng Nghaerdydd a chael eich galw'n bob math o bethau, rwy'n sicr y gallwch godi yn y Siambr a chael eich heclo gan yr Aelodau. Ond ar nodyn difrifol, mae angen newid diwylliant yn y sector, felly hoffwn glywed gan y Gweinidog lle mae'n credu y gall y Llywodraeth ddod i mewn ar hyn.